Tamnaḍt n At leqṣer ur txulf ara ɣef temnaḍin nniḍen yellan di tmurt n leqbayel, tesɛa aṭas n wansayen gar-asen ad d-naf wid yurzen ɣer tfellaḥt am: twizi yettilin di lawan n tmegra d welqaḍ uzemmur, ad naf imdanen n temnaḍt-agi afus deg ufus dduklen d yiwen. Llan-t leɛwayed nniḍen s wayes tettwassen, mi ara yezzi useggas xeddmen imensi n yennayer deg-s ttbeddilen-t tlawin inyen n lkanun sekkayen1 sebɛa imensawen ad ilin d izegzawen iwakken ad magren aseggas n rrbeḥ d tizegzewt yettfilin i lxir. Llan wansayen nniḍen cudden ɣer ddin asmi ara yili uɣurar xeddemen anẓur d tmecreḍt iwakken ad tewwet lehwa, timecreḍt daɣ xeddmen-tt ula deg lmulud, deg-s ttruḥun yemdanen n temnaḍt-agi ad ẓuren lemqamat gar-asen Butexrubt, Ɛedman, welɛekkuctiwakken ad d-awin lbaraka. Mi ara ruḥen ad ẓuren ttawin lweɛda akken ad ttuqeblen deg wayen d ɛun.